CELEX: 32014R1092
Language: sk
Date: 2014-10-16 00:00:00
Title: Nariadenie Komisie (EÚ) č. 1092/2014 zo 16. októbra 2014 , ktorým sa mení príloha II k nariadeniu Európskeho parlamentu a Rady (ES) č. 1333/2008, pokiaľ ide o používanie sladidiel v určitých ovocných alebo zeleninových nátierkach  Text s významom pre EHP

17.10.2014   
            
            
               SK
            
            
               Úradný vestník Európskej únie
            
            
               L 299/19
            
         NARIADENIE KOMISIE (EÚ) č. 1092/2014
   zo 16. októbra 2014,
   ktorým sa mení príloha II k nariadeniu Európskeho parlamentu a Rady (ES) č. 1333/2008, pokiaľ ide o používanie sladidiel v určitých ovocných alebo zeleninových nátierkach
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (1), a najmä na jeho článok 10 ods. 3,
   keďže:
   
               (1)
            
            
               V prílohe II k nariadeniu (ES) č. 1333/2008 sa stanovuje zoznam Únie obsahujúci prídavné látky schválené na používanie v potravinách a podmienky ich používania.
            
         
               (2)
            
            
               Zoznam Únie obsahujúci prídavné látky v potravinách sa môže buď na podnet Komisie, alebo na základe žiadosti aktualizovať v súlade so spoločným postupom uvedeným v článku 3 ods. 1 nariadenia Európskeho parlamentu a Rady (ES) č. 1331/2008 (2).
            
         
               (3)
            
            
               Dňa 24. apríla 2014 bola predložená žiadosť o povolenie používania sladidiel vo všetkých výrobkoch, ktoré patria do podkategórie potravín 04.2.5.3 „Iné podobné ovocné alebo zeleninové nátierky“ prílohy II k nariadeniu (ES) č. 1333/2008. Do uvedenej kategórie patria ovocné alebo zeleninové nátierky podobné džemom, rôsolom a marmeládam v zmysle vymedzenia v smernici Rady 2001/113/ES (3). Žiadosť sa následne sprístupnila členským štátom podľa článku 4 nariadenia (ES) č. 1331/2008.
            
         
               (4)
            
            
               V smernici 2001/113/ES sa opisujú a vymedzujú džemy, rôsoly a marmelády. Ovocné alebo zeleninové nátierky podobné džemom, rôsolom a marmeládam, ktoré patria do podkategórie potravín 04.2.5.3, môžu obsahovať iné zložky ako zložky uvedené v prílohe II k smernici 2001/113/ES (napr. vitamíny, minerálne látky a arómy).
            
         
               (5)
            
            
               V prílohe II k nariadeniu (ES) č. 1333/2008 sa povoľuje používanie sladidiel ako aspartám (E 951), neotam (E 961) a soľ aspartám-acesulfámu (E 962) v džemoch, rôsoloch a marmeládach so zníženou energetickou hodnotou, ako aj v iných podobných ovocných nátierkach, ako sú nátierky na báze sušeného ovocia so zníženou energetickou hodnotou alebo bez prídavku cukru.
            
         
               (6)
            
            
               Rozšírenie používania uvedených sladidiel na všetky iné podobné ovocné alebo zeleninové nátierky so zníženou energetickou hodnotou umožní ich používanie podobným spôsobom ako v prípade džemov, rôsolov a marmelád so zníženou energetickou hodnotou.
            
         
               (7)
            
            
               Keďže ovocné alebo zeleninové nátierky sa používajú ako alternatíva džemov, rôsolov a marmelád, používanie sladidiel v uvedených nátierkach nebude viesť k dodatočnej expozícii spotrebiteľa, a preto nepredstavuje problém z hľadiska bezpečnosti.
            
         
               (8)
            
            
               Podľa článku 3 ods. 2 nariadenia (ES) č. 1331/2008 má Komisia požiadať Európsky úrad pre bezpečnosť potravín o vydanie stanoviska s cieľom aktualizovať zoznam Únie obsahujúci prídavné látky v potravinách stanovený v prílohe II k nariadeniu (ES) č. 1333/2008 s výnimkou prípadov, keď takáto aktualizácia pravdepodobne nemá vplyv na ľudské zdravie. Keďže rozšírenie používania aspartámu (E 951), neotamu (E 961) a soli aspartám-acesulfámu (E 962) na všetky iné podobné ovocné alebo zeleninové nátierky so zníženou energetickou hodnotou predstavuje aktualizáciu uvedeného zoznamu, ktorá pravdepodobne nemá vplyv na ľudské zdravie, nie je potrebné žiadať Európsky úrad pre bezpečnosť potravín o vydanie stanoviska.
            
         
               (9)
            
            
               Príloha II k nariadeniu (ES) č. 1333/2008 by sa preto mala zodpovedajúcim spôsobom zmeniť.
            
         
               (10)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Príloha II k nariadeniu (ES) č. 1333/2008 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. októbra 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 354, 31.12.2008, s. 16.
   
      (2)  Nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (Ú. v. EÚ L 354, 31.12.2008, s. 1).
   
      (3)  Smernica Rady 2001/113/ES z 20. decembra 2001, ktorá sa vzťahuje na ovocné džemy, rôsoly a marmelády a sladené gaštanové pyré určené na ľudskú spotrebu (Ú. v. ES L 10, 12.1.2002, s. 67).
   
      PRÍLOHA
      V časti E prílohy II k nariadeniu (ES) č. 1333/2008 sa v podkategórii potravín 04.2.5.3 „Iné podobné ovocné alebo zeleninové nátierky“ položky pre E 951, E 961 a E 962 nahrádzajú takto:
      
         
                      
                  
                  
                     „E 951
                  
                  
                     Aspartám
                  
                  
                     1 000
                  
                  
                      
                  
                  
                     iba ovocné alebo zeleninové nátierky so zníženou energetickou hodnotou a nátierky na báze sušeného ovocia so zníženou energetickou hodnotou alebo bez prídavku cukru
                  
               
                      
                  
                  
                     E 961
                  
                  
                     Neotam
                  
                  
                     32
                  
                  
                      
                  
                  
                     iba ovocné alebo zeleninové nátierky so zníženou energetickou hodnotou a nátierky na báze sušeného ovocia so zníženou energetickou hodnotou alebo bez prídavku cukru
                  
               
                      
                  
                  
                     E 962
                  
                  
                     Soľ aspartám-acesulfámu
                  
                  
                     1 000
                  
                  
                     (11)b (49) (50)
                  
                  
                     iba ovocné alebo zeleninové nátierky so zníženou energetickou hodnotou a nátierky na báze sušeného ovocia so zníženou energetickou hodnotou alebo bez prídavku cukru“